La Confederació Europea de la Probation (CEP) és una organització d'abast europeu que aplega tant entitats com administracions públiques responsables de l'execució penal a la comunitat, pertanyents a les jurisdiccions de l'àmbit territorial del Consell d'Europa.
En concret, entre els seus membres compta actualment amb 63 organitzacions i 25 membres individuals que provenen de 42 jurisdiccions europees.
L'organització té la seva seu a Utrecht, motiu pel qual es regeix en termes legals i econòmics pel marc legislatiu dels Països Baixos.
La missió de la CEP és promoure la integració social de les persones penades a través de les mesures penals que es compleixen a la comunitat.
En aquest sentit, la CEP vol fomentar la professionalitat i els estàndards de qualitat en l'àmbit de la Probation tant a escala nacional com europea.
La CEP fou creada l'any 1981 arran de la preocupació que diversos països mostraven per l'increment de persones estrangeres ingressades a presó i les consegüents dificultats associades que sorgien per aconseguir que el sistema d'execució penal els donés una resposta adequada a la seva casuística.
Entre els membres fundadors, Catalunya hi fou representada per l'Institut de Reinserció Social (IRES), entitat que continua sent membre de la CEP.
El Govern de Catalunya va decidir fer-se'n membre l'any 1984, quan va assumir les competències en matèria
Actualment, hi té representació en alguns dels grups d'experts que lidera l'organtizació amb l'objectiu d'intercanviar bones pràctiques i aprofundir en temes clau, com ara el Sex Offender Management Expert Group, Expert Group on Mental Health i Expert Group on Domestic Violence, aquest darrer organitzat conjuntament amb EuroPris.
La informació sobre aquests i altres grups d'experts de la CEP està disponible aquí.
Al seu web, la CEP posa a disposició del públic diversos tipus de materials com ara ponències de congressos i tallers que ha organitzat, articles sobre probation i normativa europea sobre la matèria, entre d'altres.
També s'hi pot trobar un recull d'informes breus dels sistemes de probation de la majoria de països europeus.
Aquests informes breus s'han fet a partir dels capítols per països continguts en el llibre Probation in Europe, que actualment és la publicació més completa sobre els models de probation en el dret comparat a Europa.
Des del 2001 el Departament de Justícia ha tingut presència al Board (junta o màxim òrgan de govern de l'organització) de la CEP.
Inicialment, el senyor Jaume Martín Barberan, responsable de relacions internacionals adscrit a la Secretaria de Mesures Penals, Reinserció i Atenció a la Víctima, en fou vocal en dos mandats: 2001-2004 i 2004-2007.
Posteriorment, Marc Cerón i Riera, cap de l'Àrea d'Investigació i Formació Social i Criminològica, en fou vocal durant el període 2007-2010 i en va ser escollit president durant el mandat de 2010-2016.
Actualment el Departament de Justícia continua contribuint de forma activa al Board de l'organització amb la senyora Marta Ferrer i Puig, sub-directora general de Reparació i Execució Penal a la Comunitat, que el 2016 en va ser escollida vocal i a l'octubre 2019 va renovar la seva vocalia per 3 anys més.
Així mateix, la CEP és una de les organitzacions membre de la Criminal Justice Platform Europe, Plataforma en la qual participa el Departament de Justícia en el marc de l'Acord de col·laboració subscrit el 2014.
EuroPris és una organització d'abast europeu que té per missió millorar la cooperació entre els serveis penitenciaris a tot Europa amb l'objectiu de fomentar una pràctica penitenciària professional centrada en la promoció dels drets humans i que es desenvolupi en consonància amb la normativa nacional i supranacional vigent en matèria penitenciària.
Actualment EuroPris compta amb 32 administracions penitenciàries de l'àmbit del Consell d'Europa que en són membres.
L'organització té la seva seu i secretariat a La Haia, i el Board (junta o màxim òrgan de govern de l'organització) està format per alts representants de les administracions penitenciàries europees.
La Direcció General de Serveis Penitenciaris va participar en diverses reunions que es van mantenir durant els anys 2007 i 2010 a París, Uppsala i Barcelona per forjar les bases d'aquesta organització.
Així mateix, va participar en l'acte fundacional d'EuroPris, que va tenir lloc a Edimburg sota els auspicis de l'Administració penitenciària escocesa, el 25 d'octubre de 2011, i des del 2012 n'és membre de ple dret.
El Departament de Justícia, a través dels professionals de la Secretaria de Mesures Penals, Reinserció i Atenció a la Víctima, participa en nombrosos tallers formatius i congressos que organitza EuroPris, i també ha tingut representació en diversos grups d'experts relatius a temes clau en l'àmbit penitenciari.
Actualment la Secretaria a través dels seus professionals experts, té representació en Expert Group on Foreign Nationals, Real Estate and logistics, ICT in prisons, aquest darrer organitzat conjuntament amb la CEP.
La informació sobre aquests i altres grups d'experts d'EuroPris està disponible aquí.
EuroPris gestiona una base de dades anomenada European Prison Information System (EPIS), amb l'objectiu de sistematitzar la informació comparativa sobre els serveis penitenciaris europeus.
L'objectiu és fomentar la transparència, la cooperació interjurisdiccional i prevenir la duplicació del requeriment de dades.
L'EPIS recull dades de totes les administracions penitenciàries de l'àmbit del Consell d'Europa, independentment que siguin o no membres de l'organització.
EuroPris també gestiona el Knowledge Management System (KMS) per generar una font d'informació sobre aspectes concrets que responguin a una necessitat de coneixement pràctic o específic.
Quan algun dels seus membres fa una petició d'informació concreta, EuroPris distribueix un formulari en línia sobre el tema en qüestió que la resta de jurisdiccions membres tenen la possibilitat d'emplenar.
Finalment es publica un informe que recull totes les respostes aportades per les diferents administracions penitenciàries.
Els informes elaborats a partir de les respostes recollides són a l'abast dels membres de l'organització.
Així mateix, l'EuroPris és una de les organitzacions membre de la Criminal Justice Platform Europe, Plataforma en la qual participa el Departament de Justícia en el marc de l'Acord de col·laboració subscrit el 2014.
El Fòrum Europeu de Justícia Restaurativa (EFRJ) és una organització no governamental que té per missió contribuir al desenvolupament i establiment de les pràctiques de justícia restaurativa, com ara la mediació entre víctima i ofensor o els cercles, entre d'altres.
Podeu trobar-ne més informació aquí.
Entre els seus membres, hi ha 45 organitzacions (administracions públiques, instituts de recerca i ONG), així com 260 persones individuals de l'àmbit de la intervenció, la pràctica i la recerca.
Els seus membres provenen de 30 països diferents, principalment europeus, però també d'altres continents.
L'EFRJ manté la seva seu i el secretariat a Lovaina, Bèlgica.
Durant els anys 1999 i 2000, la Direcció General d'Execució Penal a la Comunitat i de Justícia Juvenil va participar en el procés fundacional que va portar a la constitució formal de l'organització el desembre de l'any 2000.
L'any 2002 el Departament de Justícia de la Generalitat de Catalunya va esdevenir-ne membre de ple dret i, des de llavors, ha estat representat en el Board de l'EFRJ (junta o màxim òrgan de govern de l'organització) durant quatre mandats.
El senyor Jaume Martín Barberan, responsable de relacions internacionals de la Secretaria de Serveis Penitenciaris, Rehabilitació i Justícia Juvenil, en va ser vocal durant els mandats de 2001-2004 i 2005-2007, i la senyora Marta Ferrer Puig, com a cap de l'Àrea d'Investigació i Formació Social i Criminològica del Centre d'Estudis Jurídics i Formació Especialitzada, en va ser vocal durant els mandats 2007-2009 i 2010-2013.
Des de la seva constitució, l'activitat desenvolupada per l'EFRJ a través de la investigació científica i l'assessorament tècnic ha tingut un paper clau en l'impuls i el desenvolupament de la justícia restaurativa arreu d'Europa.
En el vessant científic l'EFRJ ha liderat nombrosos projectes tècnics cofinançats per la Comissió Europea i ha participat en un ventall ampli de projectes de recerca en col·laboració amb diverses institucions acadèmiques i científiques europees que han desembocat en publicacions científiques destacades.
L'EFRJ va ser un dels impulsors de la creació de l'International Journal of Restorative Justice l'any 2013.
Així mateix, entre les seves nombroses activitats adreçades a l'intercanvi de bones pràctiques i la millor difusió de la justícia restaurativa, cal esmentar-ne el congrés internacional i l'escola d'estiu que s'organitzen cada dos anys alternativament, entre altres tallers i formacions especialitzades.
L'EFRJ també ha tingut una influència rellevant com a grup de pressió a escala supranacional a través de la seva participació en consultes prèvies que han donat com a resultat la posterior aprovació d'instruments legals i la presa de decisions en organismes supranacionals i internacionals.
El passat 19 de novembre de 2019, la senyora Marta Ferrer Puig, sub-directora general de Reparació i Execució Penal a la Comunitat, en representació del Departament de Justícia, va participar en l'acte de llançament de l'European Restorative Justice Policy Network, formada per comandaments i responsables d'implementar polítiques de justícia restaurativa dels departaments i ministeris del estats membres de la Unió Europea.
Els objectius d'aquesta xarxa són:
Així mateix, l'EFRJ és una de les organitzacions membre de la Criminal Justice Platform Europe, Plataforma en la qual participa el Departament de Justícia en el marc de l'Acord de col·laboració subscrit el 2014.
Els responsables de les acadèmies europees de formació de personal penitenciari van fundar l'any 2010 la Xarxa Europea de Formació Penitenciària (European Penitentiary Training Network–EPTA) amb la missió de crear una estructura que permetés compartir continguts i metodologies de formació a Europa.
L' EPTA vol desenvolupar sinergies de cooperació que potenciïn la formació inicial i la formació contínua del personal penitenciari i així contribuir a fomentar la sensibilització del treball que els professionals desenvolupen en l'àmbit penitenciari i de probation.
El Centre d'Estudis Jurídics i Formació Especialitzada (CEJFE) va ser un dels 11 membres fundadors que van subscriure el Protocol d'adhesió el 12 d'abril de 2010.
Posteriorment, de forma gradual, s'han adherit a l'EPTA 21 membres més provinents de totes les regions d'Europa.
Cada any, de forma rotatòria, un dels seus membres és designat president de l'EPTA i un cop l'any els membres d'aquesta xarxa es reuneixen al país de qui té assignada la presidència en el marc d'un congrés de dos dies, durant els quals tracten sobre les darreres novetats en el sector.
En els períodes entre reunions comparteixen informació bilateralment i organitzen visites i estades per facilitar l'intercanvi directe.
El CEJFE va presidir l'EPTA el 2014 i, durant el seu mandat, va organitzar el 7è Seminari de les Escoles Europees de Formació Penitenciària, que va tenir lloc a la seva seu del 25 al 27 de juny de 2014.
Al 2019, sota la presidència de Romania, l'EPTA va dur a terme la conferència a la ciutat de Târgu Ocna, del 18 al 20 de juny, sota el títol "Fitting professionals for the 21st century Justice: How to answer training needs of justice practitioners".
Dos professionals del CEJFE, Natx Jambrina i Sílvia Martínez, hi van participar presentant una ponència sobre l'experiència de FIRACTIVA'T.
La Plataforma Europea de Justícia Penal –Criminal Justice Platform Europe (CJPE)– és una iniciativa conjunta de tres organitzacions europees –EuroPris, EFRJ i CEP– que treballen amb víctimes, infractors i comunitats i s'ocupen de diferents àrees de l'execució penal: mesures penals alternatives, justícia restaurativa i presons.
Cada organització de la Plataforma està conformada per administracions públiques, organitzacions no governamentals, institucions acadèmiques i experts individuals.
El Govern de la Generalitat, a través del Departament de Justícia, aposta per impulsar un sistema d'execució penal comú a la Unió Europea i reconeix la importància de la innovadora tasca de col·laboració que implica la Plataforma.
Per aquest motiu, el desembre de 2014 es va signar un acord de col·laboració entre el Departament de Justícia i la Plataforma de Justícia Penal Europea.
Un dels eixos d'aquesta col·laboració fou l'aportació del suport tècnic professional i una seu, el Centre d'Estudis Jurídics i Formació Especialitzada, on organitza tallers d'experts, congressos i l'anomenat Summer Course des de l'estiu del 2017.
Coordinar les organitzacions professionals europees en l'àmbit de la justícia penal per tal de reduir la reincidència i l'impacte de la delinqüència, així com millorar els mètodes de treball amb les víctimes, els delinqüents i les comunitats en tots els països d'Europa.
La participació com a membre de la Plataforma no té cap cost per al Departament.
El Centre d'Estudis Jurídics i Formació Especialitzada, sempre en consonància amb la normativa interna, assumirà part de les despeses dels experts ponents en les activitats que s'organitzin en la seva seu.
Marc Ceron, cap de l'Àrea d'Investigació i Formació Social i Criminològica (CEJFE).
Clara Casado, tècnica de relacions internacionals de la Secretaria de Mesures Penals, Reinserció i Atenció a la Víctima Europea.
S'han celebrat 28 reunions de la junta en diferents parts d'Europa les quals han reunit els principals líders de cada una de les organitzacions amb l'objectiu de planificar, organitzar, discutir els temes i establir l'agenda de la Plataforma.
Criminal Justice in a Polarised Society va tenir lloc al Centre d'Estudis Jurídics i de Formació Especialitzada.
Aquesta tercera edició del curs internacional d'estiu, altament valorat pels assistents, es va centrar en 3 temes: l'abordatge de la inclusió social en una societat polaritzada, el tractament penitenciari dels interns condemnats per delictes relacionats amb l'extremisme violent, i la transformació del conflicte.
El curs comprenia la participació als tallers i a ponències plenàries que aprofundien en els temes esmentats durant 4 dies.
Així mateix, els assistents van participar en diferents visites a equipaments i serveis del Departament que s'organitzaven com a part del programa del curs i que van despertar molt d'interès.
Radicalisation and Violent Extremist Offenders al Centre d'Estudis Jurídics i de Formació Especialitzada.
Aquesta segona edició del curs internacional d'estiu, altament valorat pels assistents, es va centrar en 3 temes: característiques d'ofensors extremistes violents, explorar alternatives a la presó i reimaginar l'extremisme violent des del paradigma restauratiu.
El curs comprenia la participació als tallers i a ponències plenàries que aprofundien en els temes esmentats durant els 4 dies.
Així mateix els participants van fer visites d'estudi a equipaments i serveis del Departament de Justícia.
Primera edició d'un curs internacional d'estiu, altament valorat pels assistents, focalitzat en 3 temes: desistiment del delicte, radicalització i motivació pel canvi.
El curs va consistir en conferències plenàries i tallers que aprofundien durant els 4 dies de durada els tres temes esmentats.
Ponències i tallers liderats per experts en execució penal i en justícia restaurativa d'arreu d'Europa.
Les ponències van donar una visió global de les alternatives a la presó que s'estan aplicant en territori europeu i a través dels tallers es va reflexionar sobre la necessitat de diversificar-les i d'ampliar-ne l'ús.
3 de desembre de 2015 – Seminari Internacional a Brussel·les.
Aplicació de les decisions marc 2008/909/JAI del Consell, 2008/947/JAI i 2009/829/JAI que abasten: el reconeixement mutu de les resolucions judicials sobre penes o mesures privatives de llibertat, les decisions sobre llibertat vigilada i les mesures penals alternatives i les mesures de vigilància, com a substitució de la presó provisional.
14 d'octubre de 2015 – Conferència Internacional a Barcelona.
"Radicalització i extremisme violent: prevenció, tractament i seguiment".
11 i 12 de març de 2015 – Taller internacional d'experts a Barcelona.
S'hi va revisar la implementació de la Directiva Europea de Víctimes.
4 desembre de 2014 – Signatura de l'acord de col·laboració entre el Departament de Justícia i la Plataforma de Justícia Penal Europea.
Barcelona, Centre d'Estudis Jurídics i Formació Especialitzada.
18 de setembre de 2014 – Seminari Internacional a Brussel·les.
13 de maig de 2014 – Seminari Internacional a Barcelona.
Perspectives internacionals sobre l'aplicació de la Directiva Europea de Víctimes.
Centre d'Estudis Jurídics i Formació Especialitzada. "
Què està passant a Europa en relació amb les víctimes i els agressors?" i "Millorant l'aplicació de la Directiva Europea de Víctimes".
Els programes, els materials, així com els resums executius dels actes, es poden consultar a les respectives pàgines web de les organitzacions membres.